Diari Oficial de la Generalitat Valenciana


Sumari del DOGV 4375, del 11-11-2002 (2002/11471)

Informació pública del programa d'actuació integrada de la unitat d'execució única del sector UZO-3, la Cantera, del Pla General de Petrer.
-------------------------------------------------------------------------------------------------------------------------------------------

### Dades del document

Número de DOGV
:   4375

Data del DOGV
:   11-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11563


Organisme emissor
:   Proisa Empresa Constructora, SL

Tipus de document
:   Anunci

Informació pública del programa d'actuació integrada de la unitat d'execució única del sector UZO-3, la Cantera, del Pla General de Petrer. [2002/A11976]
  
Mitjançant el present edicte s'anuncia l'obertura d'un període d'informació pública de 20 dies, comptador des del sendemà de la seua publicació en el Diari Oficial de la Generalitat Valenciana, de la documentació de la proposta del programa d'actuació integrada de la unitat d'execució única del sector UZO-3, la Cantera, del Pla General de Petrer (Alacant), promoguda per la mercantil Proisa Empresa Constructora, SL.
  
L'esmentada documentació consistix en:
  
1. Programa d'actuació integrada.
  
2. Avantprojecte d'urbanització.
  
3. Pla parcial.
  
4. Resguard acreditatiu de la sol·licitud de cèdula d'urbanització.
  
La documentació adés indicada estarà a la vista durant els esmentats períodes d'exposició a la Notaria de José Ferreira Almodóvar, al carrer Leopoldo Pardines, 6, de Petrer, de 10.00 a 13.30 hores i de 17.00 a 19.30 hores, de dilluns a dijous, i els divendres, de 10.00 a 13.30 hores, així com a les dependències de l'Ajuntament de Petrer.
  
Es fa l'advertiment que, dins del termini de 20 dies comptadors des de la publicació de l'últim anunci, qualsevol persona podrà comparéixer a la notaria adés indicada per a obtenir una còpia de l'acta notarial de protocol·lització o sol·licitar que li siga mostrada l'acta mateixa, així com presentar al·legacions i/o alternatives tècniques que pretenguen competir amb l'exposada al públic. Igualment, es fa constar la possibilitat de consultar durant el mateix termini a l'Ajuntament les actuacions derivades de la documentació que hi ha depositada en ell i de presentar davant l'Ajuntament, per a incorporar-les a aquelles, tant al·legacions com alternatives tècniques, així com proposicions juridicoeconòmiques per a executar qualsevol de les alternatives; tot això segons el que disposen els articles 46 i 48 de l'esmentada Llei 6/1994, de 15 de novembre.
  
Les dites proposicions juridicoeconòmiques s'han de presentar en el Registre General de l'Ajuntament en una plica tancada, dins dels cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la LRAU. L'acte d'obertura de pliques s'efectuarà a l'Ajuntament al dia següent hàbil a la conclusió del termini per a presentar-les. Durant els 10 dies següents al d'obertura de pliques, totes les actuacions estaran a la vista perquè puguen consultar-se i formular-s'hi al·legacions, abans de l'aprovació del programa i l'adjudicació de la seua execució.